แบงก์คลอดนโยบาย‘ขายพ่วง’
โหมตั๋วบี/อีดอกสูงชิงเงินฝาก เปิดให้ประชาชนเลือกตามชอบ
20 ส.ค. 2554

โหมตั๋วบี/อีดอกสูงชิงเงินฝาก เปิดให้ประชาชนเลือกตามชอบ
ธนาคารไล่ขย่มกันหนัก ใช้ดอกเบี้ยสูงล่าเงินฝากประจำยันขายตั๋วบี/อี
ธนาคาร ซีไอเอ็มบี ไทย รุกผลิตภัณฑ์เงินฝากต่อเนื่อง ออกเงินฝาก ‘Your Choice’ เลือกเงินฝากประจำตั้งแต่ระยะ 6 ถึง 12 เดือน ฝากสั้น ฝากยาว รับดอกเบี้ย 3.8% ต่อปี ตั้งแต่วันนี้ถึง 22 กรกฎาคม 2554
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านผลิตภัณฑ์เพื่อรายย่อย ธนาคารซีไอเอ็มบี ไทย เปิดเผยว่า ธนาคารได้ออกผลิตภัณฑ์เงินฝากประจำ “Your Choice” ที่สามารถเลือกเงินฝากประจำตั้งแต่ 612 เดือน โดยได้รับอัตราดอกเบี้ยสูงถึง 3.8% สำหรับลูกค้าบุคคลและนิติบุคคลไม่แสวงหากำไร เพื่อเป็นทางเลือกให้ลูกค้ากำหนดเวลาฝากเงินด้วยตัวเอง และสามารถเลือกรับดอกเบี้ยรายเดือนหรือรับดอกเบี้ยเมื่อครบกำหนดตามระยะเวลาฝากได้ เปิดบัญชีเงินฝากขั้นต่ำที่ 1 แสนบาท ตั้งแต่วันนี้จนถึงวันที่ 22 ก.ค.นี้ 
ธนาคารคาดว่าจะมียอดเงินฝากเข้ามาประมาณ 4,000 ล้านบาท
"ธนาคาร ซีไอเอ็มบี ไทย มีแผนนำเสนอโปรแกรมเงินฝากออกมาอย่างต่อเนื่อง โดยให้ดอกเบี้ยในอัตราที่สอดคล้องกับอัตราดอกเบี้ยของตลาด และได้รับการตอบรับที่ดีจากลูกค้ามาโดยตลอด ซึ่งก่อนหน้านี้ ธนาคารได้นำเสนอเงินฝาก 5-12 เดือน ดอกเบี้ย 3% พบว่าลูกค้ารู้สึกพึงพอใจกับระยะเวลาฝากที่เลือกได้เอง จึงเป็นที่มาของเงินฝาก ‘Your Choice’ ฝากประจำตั้งแต่ระยะ 6 ถึง 12 เดือน ที่มีความยืดหยุ่น ให้ลูกค้าเลือกฝากสั้นก็ได้ ยาวขึ้นก็ได้ โดยเลือกฝากประจำ 6 เดือน 7 เดือน 8 เดือน ไปจนถึง 12 เดือนได้ตามความต้องการ และรับดอกเบี้ยในอัตรา 3.8% ต่อปี สำหรับเงินฝาก Your Choice ธนาคารคาดว่าจะมียอดเงินฝากเข้ามาอีกประมาณ 4,000 ล้านบาท” น.ส.ดุษณี กล่าว
นายประพันธ์ อนุพงษ์องอาจ ผู้ช่วยกรรมการผู้จัดการ ธนาคารธนชาต กล่าวว่า ในส่วนของธนาคารธนชาตและธนาคารนครหลวงไทยได้จัดแคมเปญ “ดอกเบี้ยได้ใจ” ทั้งผลิตภัณฑ์เงินฝากและตั๋วแลกเงิน (บี/อี) หลากหลายระยะเวลา ทั้งเงินฝากประจำพิเศษ 7 เดือน 11 เดือน และตั๋วบี/อี 9 เดือน เพื่อเป็นทางเลือกแก่ผู้ต้องการออมเงินให้สามารถเลือกบริหารเงินได้ตามความต้องการและได้รับผลตอบแทนที่ดี โดยหากฝากประจำตั๋วบี/อี 711 เดือน ได้รับดอกเบี้ย 3.85-4.25%
จากทิศทางดอกเบี้ยอยู่ในช่วงขาขึ้นและมีการแข่งขันกันในอุตสาหกรรมธนาคาร เพื่อเป็นการเพิ่มขีดความสามารถในการแข่งขัน ธนาคารธนชาต และธนาคารนครหลวงไทย (SCIB) จึงได้ร่วมมือกัน ออกแคมเปญพิเศษ “ดอกเบี้ยได้ใจ" ประกอบด้วย
ทั้งนี้ เงินฝากประจำพิเศษ 7 เดือน วงเงินฝากตั้งแต่ 1 หมื่นบาท แต่ไม่ถึง 1 ล้านบาท จ่ายดอกเบี้ย 3.15% วงเงินฝากตั้งแต่ 1 ล้านบาท แต่ไม่ถึง 10 ล้านบาท ดอกเบี้ย 3.4% วงเงินฝากตั้งแต่ 10 ล้านบาทขึ้นไป ดอกเบี้ย 3.85% สำหรับเงินฝากประจำพิเศษ 11 เดือน วงเงินฝากขั้นต่ำตั้งแต่ 5 ล้านบาท ดอกเบี้ย 3.95% ส่วนตั๋วบี/อี 9 เดือน วงเงินลงทุน 1 แสนบาท แต่ไม่ถึง 10 ล้านบาท ดอกเบี้ย 4% วงเงินลงทุนตั้งแต่ 10 ล้านบาทขึ้นไป ดอกเบี้ย 4.25% 
นอกจากนี้ ธนาคารยังได้ปรับขึ้นอัตราดอกเบี้ยเงินฝากออมทรัพย์อัลตร้าเซฟวิ่ง จากเดิมดอกเบี้ย 0.875-1.5% เป็น 0.875-2.5% โดยเฉพาะวงเงินฝากตั้งแต่ 1 ล้านบาท แต่ไม่ถึง 10 ล้านบาท ปรับขึ้นถึง 1% จากเดิมอัตราดอกเบี้ย 1.5% เป็น 2.5% เพื่อตอบสนองความต้องการของผู้ออมเงินที่ต้องการได้รับผลตอบแทนสูงเหมือนเงินฝากประจำ แต่ยังมีความคล่องตัวเหมือนเงินฝากออมทรัพย์
นางนงนุช เทียนไพฑูรย์ รองกรรมการผู้จัดการใหญ่อาวุโส สายงานธุรกิจรายย่อยและเครือข่าย ธนาคารกรุงไทย กล่าวว่า ธนาคารได้ออกตั๋วบี/อีพิเศษ อายุ 40 วัน อัตราดอกเบี้ย 3.125% และตั๋วบี/อีพิเศษ อายุ 4 เดือน อัตราดอกเบี้ย 3.3% เปิดจำหน่ายตั้งแต่วันที่ 7-29 ก.ค.นี้